
Estradiol ”2care4”, gel (2care4)
0.  
D.Sp.Nr.


09081

1. 
lægemidlets navn


Estradiol ”2care4”
2. 
kvalitativ og kvantitativ sammensætning


1 g gel indeholder 0,6 mg estradiol.


Hjælpestof som behandleren skal være opmærksom på: Ethanol.


Alle hjælpestoffer er anført under pkt. 6.1

3. 
Lægemiddelform


Gel (2care4).
4. 
KLINISKE OPLYSNINGER
4.1
Terapeutiske indikationer


Hormonsubstitutionsbehandling (HRT) mod symptomer på østrogenmangel hos postmenopausale kvinder (hos kvinder, som sidst har haft menstruation for mindst 6 måneder siden).

Forebyggelse af osteoporose hos postmenopausale kvinder, som har en forøget risiko for knoglebrud og hvor forebyggende behandling med andre lægemidler ikke tåles eller er kontraindiceret. Se også pkt. 4.4. Der er begrænset erfaring med behandling af kvinder over 65 år.
4.2
Dosering og administration
Estradiol ”2care4” er et produkt, der indeholder østrogen. Det er en gel til transdermal brug og kan bruges til cyklisk, kontinuerlig sekventiel eller kontinuerlig kombineret behandling.
Hver afmålt dosis (hver aktivering af pumpen) fra dispenseren giver en dosis på 1,25 g Estradiol ”2care4” (0,75 mg estradiol). 
Postmenopausale symptomer
Den sædvanlige startdosis for alle kvinder er én aktivering (1,25 g gel, indeholdende 0,75 mg estradiol) dagligt, men valg af startdosis kan baseres på symptomernes sværhedsgrad. Hos de fleste kvinder vil denne dosis give effektiv lindring af menopausale symptomer. To aktiveringer (2,5 g gel, indeholdende 1,5 mg estradiol) er den maksimalt anbefalede dosis. Afhængigt af det kliniske respons hos den enkelte patient kan dosen justeres efter 2 til 3 cyklusser. 
Ved start på og fortsat behandling af postmenopausale symptomer skal den laveste effektive dosis bruges i den kortest mulige varighed (se pkt. 4.4). 

Den laveste tilgængelige dosis af Estradiol ”2care4” er én aktivering (1,25 g gel indeholdende 0,75 mg estradiol).
Kvinder uden livmoder

Estradiol ”2care4” skal administreres dagligt på kontinuerlig basis. Det frarådes at give et gestagen til en kvinde, der har fået hysterektomi, medmindre endometriose tidligere er blevet diagnosticeret

Kvinder med intakt livmoder

Hos kvinder med intakt livmoder er det nødvendigt at kombinere Estradiol ”2care4” med en passende dosis gestagen i en passende varighed, som skal være mindst 12 til 14 dage i træk pr. måned/28‑dages cyklus med henblik på at forebygge østrogenstimuleret endometriehyperplasi og endometriekarcinom (se pkt. 4.4, Endometriehyperplasi og karcinom). Kun gestagener, der er godkendt som tillæg til østrogenbehandling, bør anbefales.

	Patientgruppe
	Regime
	Anbefalet dosering

	Kvinder, som sidst har haft menstruation for mindst 6 måneder siden
	Cyklisk
	Estradiol ”2care4” administreres i 21 dage, efterfulgt af en behandlingsfri periode på 7 dage. Østrogenet bør kombineres med et gestagen i 12 til 14 på hinanden følgende dage (dag 8 (10) til dag 21 i cyklussen).

En bortfaldsblødningvil normalt forekomme i den behandlingsfrie periode.

	
	Kontinuerlig sekventiel
	Østrogenet administreres kontinuerligt. Østrogenet bør kombineres med et gestagen i 12 til 14 på hinanden følgende dage af hver 28-dages cyklus.

En bortfaldsblødningvil normalt forekomme i den periode, hvor østrogenet kombineres med gestagenet.

	Kvinder, som sidst har haft menstruation for mindst 12 måneder siden
	Kontinuerlig kombineret dosis-regime
	Østrogenet bør kontinuerligt kombineres med et gestagen hver dag uden afbrydelse.

Gennembrudsblødning og pletblødning kan forekomme i løbet af de første måneder af behandlingen (se pkt. 4.4 Endometriehyperplasi og karcinom).


Kvinder, der skifter fra kontinuerlig HRT-behandling med kombineret østrogen og gestagen, kan påbegynde behandling med Estradiol ”2care4” på en hvilken som helst dag i cyklussen.

Kvinder med intakt livmoder, der skifter fra en anden cyklisk eller kontinuerlig sekventiel HRT-behandling, skal afslutte den terapeutiske sekvensbehandling, før de påbegynder behandling med Estradiol ”2care4”.

Forebyggelse af osteoporose

Den sædvanlige dosis er to aktiveringer (2,5 g gel indeholdende 1,5 mg estradiol) en gang dagligt. Den laveste effektive dosis til forebyggelse af osteoporose kendes ikke.
Administration

Gelen fordeles over et stort hudområde f.eks. skuldre, arme, lår eller mave. Gelen bør IKKE påføres på og omkring bryster samt kønsorgan. Da gelen indeholder 96 % ethanol, bør den ikke appliceres på irriteret eller ødelagt hud.

Sekundær eksponering for estradiol kan potentielt forekomme som følge af passiv overførsel efter hudkontakt.

Gelen bør tørre i cirka 3 minutter før huden dækkes af tøj. Gelen misfarver ikke tøjet.

Patienter bør informeres om, at børn ikke må komme i kontakt med det kropsområde, hvor der er påført østradiol i form af gel (se pkt. 4.4).

Det er ikke nødvendigt at erstatte en glemt dosis. Der kan forekomme gennembrudsblødning og pletblødning, hvis en dosis glemmes.

Det første pump i doseringspumpen bør ikke anvendes, da det kan være en lidt mindre mængde end planlagt dosering.
Der er ingen relevant brug af Estradiol Besins i den pædiatriske population.
4.3
Kontraindikationer

· Overfølsomhed over for det aktive stof eller overfor et eller flere af hjælpestofferne 
anført i pkt. 6.1.
· Kendt, tidligere brystcancer eller mistanke om brystcancer.

· Kendt eller mistænkt østrogenafhængige maligne tumorer, f.eks. endometriecancer.

· Udiagnosticeret genitalblødning.

· Ubehandlet endometriehyperplasi.

· Tidligere idiopatisk eller aktuel venøs tromboembolisme (dyb venetrombose, lungeemboli).

· Kendte trombofilisygdomme (f.eks. protein C, protein S eller antithrombin mangel, se pkt. 4.4).
· Aktuel eller nylig overstået tromboembolisk sygdom (f.eks. angina, myokardieinfarkt).

· Akut leversygdom eller anamnese med leversygdom, så længe leverfunktionsprøver ikke er normaliseret. 

· Porfyri.
4.4
Særlige advarsler og forsigtighedsregler vedrørende brugen
Dette lægemiddel er kun til udvortes brug og må derfor ikke synkes.

Må ikke påføres på skadet hud.
· Til behandling af postmenopausale symptomer bør hormonsubstitution kun initieres for at lindre symptomer, der påvirker livskvaliteten negativt. I alle tilfælde bør der foretages en nøje vurdering af fordele og risici mindst én gang om året, og hormonsubstitutionsbehandling bør kun fortsætte, så længe fordelen opvejer risikoen.

· Evidens for risici i forbindelse med HRT til behandling af præmatur menopause er begrænset. På grund af det lave niveau for absolut risiko hos yngre kvinder, kan afvejningen af fordele og risici hos disse kvinder dog være mere favorabel end hos ældre kvinder.
Lægeundersøgelser/opfølgning

Før behandling med HRT startes eller genoptages bør der optages en komplet anamnese og indhentes oplysninger om familiær disposition. I henhold hertil bør der foretages en objektiv undersøgelse (inklusive bækken og bryst), og resultatet sammenholdes med kontraindikationer og advarsler for brug. Regelmæssig kontrol anbefales under behandlingen; hvor ofte og hvordan afhænger af den enkelte kvinde. Kvinder bør lære, hvilken slags forandringer i brystet, som bør rapporteres til en læge eller sygeplejerske. Undersøgelser inklusive mammografi, bør foretages i henhold til gældende screeningspraksis, tilpasset behovet herfor hos den enkelte kvinde. 

Tilstande, der kræver overvågning: 

Patienten bør overvåges grundigt, såfremt nogle af følgende tilstande er til stede, har været til stede og/eller har været forværret under graviditet eller tidligere hormonbehandling. Det skal tages i betragtning, at disse tilstande i sjældne tilfælde kan fremkomme igen eller forværres under behandling med Estradiol ”2care4”:

· Leiomyoma (uterus fibromer) eller endometriose.

· Anamnese med eller risikofaktorer for tromboemboliske sygdomme (se nedenfor).

· Risikofaktorer for østrogenafhængige tumorer, f.eks. 1. grads arvelighed for brystcancer.

· Hypertension.

· Leversygdomme (f.eks. leveradenom).

· Diabetes mellitus med eller uden vaskulære involvering.

· Galdesten.

· Migræne eller (svær) hovedpine.

· Systemisk lupus erythematosus.

· Endometriehyperplasi i anamnesen (se nedenfor).

· Epilepsi.

· Astma.

· Otosklerose.

· Arvelig og erhvervet angioødem.

Årsager til øjeblikkelig seponering af behandlingen:

Behandlingen bør seponeres i tilfælde af, at en kontraindikation konstateres (se pkt. 4.3), og i de følgende situationer: 

· Gulsot eller svækkelse af leverfunktion.

· Signifikant forøgelse af blodtryk.

· Nyt anfald af migræne-lignende hovedpine.

· Graviditet.

Endometriehyperplasi og karcinom:

Hos kvinder med en intakt livmoder er risikoen for endometriehyperplasi og karcinom forhøjet, når østrogener administreres alene i længere tid ad gangen. Den rapporterede øgning i risikoen for endometriecancer hos brugere, der kun tager østrogen, varierer fra 2 til 12 gange større end hos ikke-brugere, afhængig af behandlingsvarigheden og østrogendosis (se pkt. 4.8). Efter endt behandling kan risikoen forblive med at være forhøjet i mindst 10 år.

Tilføjelsen af progestogen cyklisk i mindst 12 dage pr. måned/28-dages cyklus eller kontinuerlig kombinationsbehandling med østrogen-progestogen hos ikke-hysterektomerede kvinder, forebygger den ekstra risiko forbundet med hormonsubstitutionsbehandlinger, der kun består af østrogen.

For perorale doser estradiol > 2 mg, konjugerede equine østrogener >0,625 mg og plaster >50 (g/dag er endometriebeskyttelsen ved kombination med et progestagen ikke undersøgt. 

Der kan forekomme gennembrudsblødning og pletblødning i de første behandlingsmåneder. Såfremt gennembrudsblødning eller pletblødning optræder efter nogen tids behandling eller fortsætter efter seponering af behandling, bør årsagen hertil undersøges, hvilket kan inkludere endometriebiopsi, for at udelukke malignitet i endometriet.

Østrogen stimulation alene, kan medføre præmalign eller malign transformering af endometriosens restfokus. Det bør derfor overvejes at kombinere progestagener og østrogensubstitutionsbehandling hos kvinder, som har fået foretaget hysterektomi på grund af endometriose, hvis man ved, de har endometriose rest.

Brystcancer:

Den generelle evidens viser en øget risiko for brystcancer hos kvinder, der får HRT med en kombination af østrogen og gestagen eller med østrogen alene, og at denne risiko er afhængig af hormonerstatningsbehandlingens varighed og typen af gestagen.
Behandling med kombineret østrogen-gestagen

Det randomiserede placebo-kontrollerede studie Women's Health Initiative (WHI) og en metaanalyse af prospektive epidemiologiske studier har alle fundet en øget risiko for brystcancer hos kvinder, der tager HRT med kombineret østrogen-gestagen, som bliver tydelig efter ca. 3 år (1-4 år) (se pkt. 4.8).

Behandling med østrogen alene

Observationsstudier har hovedsageligt rapporteret en lille stigning i risikoen for at få diagnosticeret brystcancer, og denne er lavere end risikoen hos brugere af østrogen-gestagenkombinationer (se pkt. 4.8).

Resultaterne af en stor metaanalyse viste, at den øgede risiko vil falde over tid efter behandlingsophør, og den tid, det vil tage, før den øgede risiko er vendt tilbage til baseline, afhænger af varigheden af den tidligere HRT-behandling. Hvis HRT-behandlingen blev taget i mere end 5 år, kan risikoen vare ved i 10 år eller derover.

I MWS-studiet var den relative risiko for brystcancer med konjugeret equin østrogen (CEE) eller estradiol (E2) større, når behandlingen var kombineret med gestagen, hvad enten dette var sekventielt eller kontinuerligt og uanset typen af gestagen. Der var ingen forskelle i risici mellem forskellige administrationsveje.

I WHI-studiet var behandling med kontinuerlig, kombineret konjugeret equin østrogen og medroxyprogesteronacetat (CEE + MPA) forbundet med brystcancere, som var lidt større og lidt oftere havde lokale lymfeknudemetastaser sammenlignet med placebo.

HRT, specielt kombineret østrogen-gestagen behandling, øger densiteten af brystvævet på mammografibilleder, hvilket vanskeliggør den radiologiske diagnostik af brystcancer. 

Ovariecancer

Ovariecancer er langt mere sjælden end brystcancer.

Epidemiologisk evidens fra en omfattende meta-analyse tyder på, at risikoen er let forhøjet hos kvinder, der tager HRT med østrogen alene eller med kombineret østrogen og gestagen. Den let forhøjede risiko ses inden for 5 års behandling og aftager gradvist efter seponering. 

Visse andre studier, herunder WHI-studiet, tyder på, at brug af kombinerede HRT-præparater kan være forbundet med en lignende eller en lidt mindre risiko (se pkt. 4.8).
Venøs tromboembolisme:

Hormonsubstitutionsbehandling er associeret med en 1,3 – 3 gange højere risiko for udvikling af venøs tromboembolisme (VTE), det vil sige dyb venetrombose eller lungeemboli. Et randomiseret kontrolleret studie og epidemiologiske studier påviste en 2- til 3-dobling af risikoen for brugere sammenlignet med ikke-brugere. For ikke-brugere anslås det, at antallet af tilfælde af venøs tromboembolisme i en periode på 5 år er ca. 3 for hver 1.000 kvinder i alderen 50-59 år og 8 for hver 1.000 kvinder i alderen 60-69 år. Det anslås, at antallet af tilfælde af venøs tromboembolisme hos sunde kvinder, som er i hormonsubstitutionsbehandling i 5 år, over en periode på 5 år vil stige med mellem 2 og 6 (bedste estimat = 4) tilfælde pr. 1.000 kvinder i alderen 50-59 år og mellem 5 og 15 (bedste estimat = 9) tilfælde pr. 1.000 kvinder i alderen 60-69 år. Sandsynligheden for sådanne hændelser er større i det første behandlingsår med hormonsubstitutionsbehandling end senere.  

Alment accepterede risikofaktorer for venøs tromboembolisme omfatter anvendelse af østrogener, fremskreden alder, større kirurgiske indgreb, langvarig immobilisering, fedme (BMI >30 kg/m2), graviditet/postpartum-perioden, systemisk lupus erythematosus (SLE) og cancer.  Der er ikke konsensus omkring betydningen af åreknuder ved venøs tromboembolisme.

Patienter med en anamnese med recidiverende venøs tromboembolisme eller patienter med kendte tromboemboliske/ trombofile tilstande har en øget risiko for venøs tromboembolisme, og HRT kan øge risikoen yderligere. Derfor er HRT kontraindiceret hos sådanne patienter (se pkt. 4.3). Det bør undersøges, om der er egen eller stærk familiær anamnese med tromboembolisme eller tilbagevendende spontan abort for at kunne udelukke tromboembolisk predisposition. Anvendelse af hormonsubstitutionsbehandling til sådanne patienter skal anses som en kontraindikation, indtil der foreligger en grundig evaluering af tromboemboliske faktorer, eller behandling med antikoagulantia er påbegyndt. Det kræver grundige overvejelser af fordele/ ulemper, før hormonsubstitutionsbehandling anvendes til kvinder, som allerede er i behandling med antikoagulantia. 

Hvis der bliver identificeret en trombofil defekt, som segregerer med trombose hos familiemedlemmer, eller hvis defekten er ’svær’ (f.eks. antitrombin-, protein S- eller protein C-mangler eller en kombination af defekter) er HRT kontraindiceret.

Risikoen for venøs tromboembolisme kan stige midlertidigt ved langvarig immobilisering, større trauma eller større operation. Der skal, som ved alle postoperative patienter, nøje overvejes sygdomsforebyggelse for at forhindre, at venøs tromboembolisme opstår efter operation. I tilfælde, hvor det er sandsynligt, at langvarig immobilisering vil efterfølge en elektiv kirurgi, specielt abdominal kirurgi eller ortopædisk kirurgi på underekstremiteterne, bør det overvejes at seponere hormonsubstitutionsbehandlingen midlertidigt i 4 til 6 uger før, hvis det er muligt. Behandlingen bør ikke påbegyndes igen, før kvinden er fuldstændigt mobiliseret.

Behandlingen bør seponeres, såfremt der opstår venøs tromboembolisme efter påbegyndt behandling. Patienter bør informeres om, at de skal kontakte deres praktiserende læge øjeblikkeligt ved mistanke om mulige tromboemboliske symptomer (f.eks. smertefuld hævelse af ben, pludselig brystsmerte, dyspnø).

Lidelser i koronararterierne (CAD):
Der findes ingen evidens fra randomiserede, kontrollerede undersøgelser for beskyttelse mod myokardieinfarkt hos kvinder med eller uden CAD, som fik en hormonsubstitutionsbehandling med en kombination af østrogen-progestogen eller kun med østrogen.

Kombineret østrogen-progestogenbehandling
Den relative risiko for CAD ved anvendelse af kombineret hormonsubstitutionsbehandling med østrogen+progestogen er let forhøjet. Da den absolutte risiko ved baseline for CAD er stærkt afhængig af alder, er antallet af ekstra tilfælde af CAD, der skyldes anvendelse af østrogen+progestogen meget lav hos raske kvinder tæt på menopause, men vil stige med mere fremskreden alder. 

Østrogenbehandling alene

Der blev ikke fundet nogen forhøjet risiko for CAD i randomiserede, kontrollerede data fra hysterektomerede kvinder, som fik hormonsubstitutionsbehandling, som kun indeholdt østrogen.

Slagtilfælde:

Kombineret behandling med østrogen-progestogen og behandling kun med østrogen er forbundet med en op til 1,5 gange forøget risiko for iskæmisk slagtilfælde. Den relative risiko ændres ikke med alder og tid efter menopause. Da risikoen for slagtilfælde er stærkt afhængig af alder, vil den samlede risiko for slagtilfælde hos kvinder, der bruger hormonsubstitutionsbehandling, forhøjes med alderen (se pkt. 4.8).

Potentiel overførsel af østradiol til børn: 

Østradiol i form af gel kan utilsigtet blive overført til børn fra det hudområde, hvor det er blevet påført.  

Efter markedsføringen er der rapporteret om thelarche og brystmasser hos præpubertære piger, tidlig pubertet, gynækomasti og brystmasser hos præpubertære drenge efter utilsigtet sekundær eksponering for østradiol i form af gel. I de fleste tilfælde forsvandt tilstanden ved ophør af eksponering for østradiol.

Patienter bør instrueres om:

· at de ikke må lade andre, især børn, komme i kontakt med det behandlede hudområde, og at de om nødvendigt skal tildække påføringsstedet med tøj. I tilfælde af kontakt skal barnets hud vaskes med vand og sæbe så hurtigt som muligt.

· at de skal kontakte lægen i tilfælde af tegn og symptomer (brystudvikling eller andre kønslige forandringer) hos et barn, som kan være blevet utilsigtet eksponeret for østradiol i form af gel.

Andre forhold:

Østrogen kan forårsage væskeophobning, og patienter med kardial eller renal dysfunktion bør derfor overvåges nøje. Patienter med terminal nyreinsufficiens skal ligeledes overvåges nøje, idet det må forventes, at plasmakoncentrationen af de aktive komponenter af Estradiol ”2care4” øges. 

Kvinder med familiær hypertriglyceridæmi bør følges omhyggeligt under østrogen substitution eller behandling med HRT, da der er set sjældne tilfælde af massiv forhøjelse af plasma triglycerider, som har ført til pankreatitis i forbindelse med østrogenbehandling.

Eksogene østrogener kan inducere eller forværre symptomer på arveligt og erhvervet angioødem.

Østrogener øger thyroxinbindende globulin (TBG), hvilket medfører øget total thyreoideahormon målt ved proteinbundet jodid (PBI), T4 niveauer (ved kolonne- eller radio-immunoassay) eller T3 niveauer (radioimmunoassay). T3-resinoptagelsen er nedsat, hvilket afspejles i forhøjet TBG. Koncentrationen af frit T4 og T3 er uforandret. Andre bindende proteiner kan være forhøjet i serum, fx kortikoidbindende globulin (CBG), kønshormonbindende globulin (SHBG), hvilket medfører henholdsvis en forøgelse af cirkulerende kortikosteroider og af kønshormoner. Frie eller biologisk aktive hormonkoncentrationer er uforandrede. Andre plasma proteiner kan være forhøjet (angiotensinogen/ reninsubstrat, alpha-I-antitrypsin, ceruloplasmin).


Pigmentforandringer (chloasma) kan forekomme, især hos kvinder der tidligere har lidt af pigmentforandringer under graviditeten. Kvinder med tendens til chloasma, bør minimere eksponeringen til sol og ultraviolet stråling mens de er i behandling med HRT-produkter. 

Der er ingen konkluderende evidens for forbedring af den kognitive funktion. WHI-studiet viste nogen evidens for en øget risiko for mulig demens hos kvinder, som påbegyndte behandling med kontinuerlig, kombineret CEE og MPA efter 65-års-alderen. Det er uvist, om resultatet kan overføres til yngre postmenopausale kvinder eller andre HRT produkter.

ALAT-stigninger

Under kliniske forsøg med patienter behandlet for hepatitis C-virus (HCV)-infektioner med kombinationsregimet ombitasvir/paritaprevir/ritonavir og dasabuvir med og uden og ribavirin, var ALAT-stigninger større end 5 gange den øvre normalgrænse (ULN) signifikant hyppigere hos kvinder, der brugte ethinylestradiol-indeholdende lægemidler såsom kombinerede hormonelle præventionsmidler. 

Også hos patienter behandlet med glecaprevir/pibrentasvir eller sofosbuvir/velpatasvir/voxilaprevir blev der observeret ALAT-stigninger hos kvinder, der brugte ethinylestradiol-holdige lægemidler såsom kombinerede hormonelle præventionsmidler. 

Kvinder, der brugte lægemidler indeholdende andre østrogener end ethinylestradiol, såsom estradiol, og ombitasvir/paritaprevir/ritonavir og dasabuvir med eller uden ribavirin, havde en ALAT-stigning svarende til dem, der ikke fik østrogen. Men på grund af det begrænsede antal kvinder, der tager disse andre østrogener, er forsigtighed berettiget ved samtidig administration med følgende kombinationsbehandlinger: ombitasvir/paritaprevir/ritonavir og dasabuvir med eller uden ribavirin, glecaprevir/pibrentasvir eller sofosbuvir/velpatasvir/voxilaprevir. Se pkt. 4.5.

Forholdsregler

Estradiol ”2care4” indeholder ethanol

Dette lægemiddel indeholder 0.5 g alkohol (ethanol) pr. dosis på 1,25 g gel svarende til 400 mg/g (40 % w/w). Ethanol fremmer den transdermale levering.
Det kan forårsage en brændende fornemmelse på skadet hud. 

Dette produkt er brandfarligt, indtil det er tørt. Derfor skal brug nær åben ild, tændte cigaretter og visse apparater (fx hårtørrere) undgås.

4.5 Interaktion med andre lægemidler og andre former for interaktion

Østrogeners metabolisme kan øges under samtidig behandling med stoffer, som er kendt for at inducere lægemiddel-metaboliserende enzymer, specielt cytokrom P450-enzymer, som f.eks. antiepileptika (phenobarbital, fenytoin og carbamazepin)) og visse antiinfektiva (rifampicin, rifabutin, nevirapin og efavirenz).

Selvom ritonavir og nelfinavir er kendt som hæmmere af lægemiddelmetabo-liserende enzymer, har de inducerende egenskaber, når de anvendes sammen med steroidhormoner. 

Ved topikal applikation undgås first-pass metabolisme i leveren og topikale østrogener er derfor mindre påvirkede af enzyminducerende stoffer end orale hormoner.

Naturlægemidler indeholdende prikbladet perikum (hypericum perforatum) kan også inducere metabolisme af østrogener.

Klinisk kan en øget metabolisme af østrogen og gestagen medføre nedsat effekt og ændringer i den uterine blødningsprofil.
Effekt af HRT med østrogener på andre lægemidler

Hormonelle præventionsmidler der indeholder østrogener har vist sig at reducere plasmakoncentrationer af lamotrigin signifikant, når de administreres samtidig på grund af induktion af lamotriginglukuronidering. Dette kan reducere anfaldskontrol.

Selvom den potentielle interaktion mellem hormonsubstitutionsbehandling og lamotrigin ikke er blevet undersøgt, forventes det, at der eksisterer en lignende interaktion, hvilket kan føre til en reduktion i anfaldskontrol blandt kvinder, der tager begge lægemidler samtidig.

Farmakodynamiske interaktioner

Under kliniske forsøg med HCV-kombinationslægemiddelregimet ombitasvir/ paritaprevir/ritonavir og dasabuvir med eller uden ribavirin var ALAT-stigninger på mere end 5 gange den øvre normalgrænse (ULN) signifikant hyppigere hos kvinder, der brugte ethinylestradiolholdige lægemidler såsom kombinerede hormonelle præventionsmidler. 

Også med glecaprevir/pibrentasvir eller sofosbuvir/velpatasvir/voxilaprevir blev der observeret ALAT-stigninger hos kvinder, der brugte ethinylestradiol-holdige lægemidler såsom kombinerede hormonelle præventionsmidler.

Kvinder, der brugte lægemidler indeholdende andre østrogener end ethinylestradiol, såsom estradiol og ombitasvir/paritaprevir/ritonavir og dasabuvir med eller uden ribavirin, havde en ALAT-stigning svarende til dem, der ikke fik østrogen. Men på grund af det begrænsede antal kvinder, der tager disse andre østrogener, er forsigtighed berettiget ved samtidig administration af følgende kombinationsbehandlinger: ombitasvir/paritaprevir/ritonavir og dasabuvir med eller uden ribavirin, glecaprevir/pibrentasvir eller sofosbuvir/velpatasvir/voxilaprevir (se pkt. 4.4).

4.6
Fertilitet, graviditet og amning

Graviditet:

Estradiol ”2care4” er ikke indiceret under graviditet.

Hvis graviditet indtræffer under HRT-behandling med Estradiol ”2care4” bør behandlingen straks seponeres. 
Amning:

Estradiol ”2care4” er ikke indiceret under amning. 
Fertilitet:

Der foreligger ingen data om brugen af Estradiol ”2care4” og indvirkningen på fertilitet.

4.7
Virkning på evnen til at føre motorkøretøj og betjene maskiner


Ikke mærkning. 

Estradiol ”2care4” påvirker ikke eller kun i ubetydelig grad evnen til at føre motorkøretøj eller betjene maskiner. 

4.8
Bivirkninger
Gennem de første få måneders behandling, kan bivirkninger som pletblødning, brystømhed og brystforstørrelse forekomme. Disse er oftest forbigående bivirkninger, og de fleste af disse aftager under kontinuerlig behandling. Tabellen nedenfor angiver bivirkninger opsamlet i kliniske studier samt bivirkninger rapporteret med transdermal estradiol, efter markedsføring af produktet (post marketing). Bivirkningerne blev opsamlet i 3 fase III kliniske studier (n=611) og blev inkluderet når bivirkningen blev anset for muligvis at være relateret til behandlingen med 50 µg estradiol daglig eller 100 µg/dag transdermalt estradiol. 

Bivirkninger ved transdermal østrogen 
	
	Almindelig

(≥ 1/100 til < 1/10)
	Ikke almindelig

(≥ 1/1 000 til < 1/100)
	Sjælden

(≥ 1/10 000 til < 1/1 000)
	Meget sjælden (<1/10 000, inkl. enkeltstående rapporter)

	Metabolisme og ernæring
	
	
	Glucose-intolerans
	

	Psykiske forstyrrelser
	
	Depression, humør-svingninger.
	Ændring i libido
	

	Nervesystemet
	Hovedpine.
	Svimmelhed, migræne.
	Forværring af epilepsi 
	

	Mave-tarm-kanalen
	Kvalme, mavesmerter.
	Flatulens, opkastning.
	
	

	Øjne
	
	
	 
	Intolerance over for kontaktlinser

	Vaskulære sygdomme
	
	Venøs trombo-embolisk sygdom.
	Arteriel hypertension.

	

	Lever og galdeveje
	
	
	Abnorme lever-funktionstest, kolestase og ikterus.
	

	Hud og subkutane væv
	Udslæt
	Pruritus.
	Misfarvning af huden, akne.
	

	Knogler, led, muskler og bindevæv
	
	
	Knoglesmerter.
	

	Det reproduktive system og mammae
	Brysthævelse/-smerter, bryst-forstørrelse, dysmenorré, menoragi, metroragi, leukorré, endometrie-hyperplasi.
	Benign bryst-neoplasme, øget volumen af livmoder-fibromer, leiomyom, vaginitis/vaginal candidiasis.
	
	

	Almene symptomer og reaktioner på administrationsstedet
	Vægtændring (øgning eller tab), væskeretention med perifert ødem.
	Asteni.
	Anafylaktisk reaktion (hos kvinder med allergisk reaktion i anamnesen).
	


Risiko for brystcancer
· Der er blevet rapporteret en dobbelt så stor risiko for at få brystcancer diagnosticeret hos kvinder, der behandles med kombineret østrogen-progestogen i over 5 år.
· For brugere af østrogener alene er den øgede risiko ved behandling med østrogen alene lavere end for brugere af østrogen/gestagenkombinationer.
· Risikoniveauet afhænger af anvendelsens varighed (se pkt. 4.4).
· Nedenfor vises de absolutte risikoestimater baseret på resultaterne fra det største randomiserede placebokontrollerede studie (WHI-studiet) og den største metaanalyse af prospektive epidiomiologiske studier.
Største metaanalyse af prospektive epidemiologiske-studier

Estimeret yderligere risiko for brystcancer efter 5 års brug hos kvinder med et BMI på 27 (kg/m2)

	Alder ved HRT-start
 (år)

	Incidens
pr. 1.000 aldrig-brugere af HRT
over en 5-års periode (50-54 år)*
	Risikoratio
	Yderligere tilfælde pr. 1.000 HRT-brugere efter 5 år

	HRT med østrogen alene

	50
	13,3
	1,2
	2,7

	Kombineret østrogen-gestagen

	50
	13,3
	1,6
	8,0

	Bemærk: Da baggrundsforekomsten af brystcancer varierer fra land til land i EU, vil antallet af yderligere tilfælde af brystcancer også ændres proportionalt.


*Fra incidens-rater ved baseline i England i 2015 hos kvinder med et BMI på 27 (kg/m2)

Estimeret yderligere risiko for brystcancer efter 10 års brug hos kvinder med et BMI på 27 (kg/m2)

	Alder ved HRT-start
 (år)

	Incidens pr. 1.000 aldrig-brugere af HRT over en 10-års periode (50-59 år)*
	Risikoratio
	Yderligere tilfælde pr. 1.000 HRT-brugere efter 10 år

	HRT med østrogen alene

	50
	26,6
	1,3
	7,1

	Kombineret østrogen-gestagen

	50
	26,6
	1,8
	20,8

	Bemærk: Da baggrundsforekomsten af brystcancer varierer fra land til land i EU, vil antallet af yderligere tilfælde af brystcancer også ændres proportionalt.


*Fra incidens-rater ved baseline i England i 2015 hos kvinder med et BMI på 27 (kg/m2).

Amerikanske WHI-undersøgelser– yderligere risiko for brystcancer efter 5 års anvendelse

	Aldersinterval
(år)
	Forekomst pr. 1.000 kvinder
i placeboarmen over 5 år
	Risikoforhold & 95 % CI
	Yderligere tilfælde pr. 1.000 brugere af hormonsubstitutionsbehandling over 5 år (95 % CI)

	CEE kun østrogen

	50-79
	21
	0,8 (0,7 – 1,0)
	-4 (-6 – 0)*

	CEE+MPA østrogen & progestogen‡

	50-79
	 17
	1,2 (1,0 – 1,5)
	+4 (0 – 9)


*WHI-undersøgelse af kvinder uden livmoder, som ikke viste en øget risiko for 

brystcancer 
‡ Når analyserne blev begrænset til kvinder, som ikke tidligere havde anvendt hormonsubstitutionsbehandling inden undersøgelsen, var der ingen øget risiko under de første 5 års behandling. Efter 5 år var risikoen højere end hos personer, der ikke anvender hormonsubstitutionsbehandling. 

Risiko for endometriecancer 

Postmenopausale kvinder med en livmoder

Risikoen for endometriecancer er ca. 5 ud af 1.000 kvinder med en livmoder, og som ikke anvender hormonsubstitutionsbehandling. 

Hos kvinder med en livmoder frarådes anvendelse af hormonsubstitutionsbehandling kun med østrogen, da det forøger risikoen for endometriecancer (se pkt. 4.4).
Afhængigt af varigheden af hormonsubstitutionsbehandling kun med østrogen og østrogendosis varierede forøgelsen i risikoen for endometriecancer i epidemiologiske undersøgelser med mellem 5 og 55 ekstra diagnosticerede tilfælde ud af 1.000 kvinder i alderen 50 til 65 år.
Tilføjelse af progestogen til behandling kun med østrogen i mindst 12 dage pr. cyklus kan forebygge denne forøgede risiko. I Million Women Study forøgede fem års kombineret (sekventiel eller kontinuerlig) hormonsubstitutionsbehandling ikke risikoen for endometriecancer (RR på 1,0 (0,8-1,2)).

Ovariecancer

HRT-behandling med østrogen alene eller med kombineret østrogen og gestagen harværet associeret med en let forhøjet risiko for at få ovariecancer (se pkt. 4.4). 

En meta-analyse fra 52 epidemiologiske studier viste en forhøjet risiko for ovariecancer hos kvinder, der er i hormonsubstitutionsbehandling, sammenlignet med kvinder, der aldrig har brugt HRT (RP 1,43, 95 %-KI 1,31-1,56). For kvinder i alderen 50-54 år, der har taget HRT i 5 år, svarer det til ca. 1 yderligere tilfælde pr. 2.000 brugere. Blandt kvinder i alderen 50-54 år, som ikke tager HRT, diagnosticeres ovariecancer hos ca. 2 ud af 2.000 kvinder i løbet af en periode på 5 år. 
Risiko for venøs tromboembolisme
Hormonsubstitutionsbehandling er forbundet med en 1,3-3 gange større relativ risiko for at udvikle venøs tromboembolisme (VTE), dvs. dyb venetrombose eller lungeemboli. Forekomsten af en sådan hændelse er mere sandsynlig i løbet af det første år med hormonbehandling (se pkt. 4.4). Resultaterne af WHI-undersøgelserne er anført:
WHI-undersøgelser– yderligere risiko for VTE i løbet af 5 års anvendelse

	Aldersinterval (år)
	Forekomst pr. 1.000 kvinder i placebo-
armen over 5 år
	Risikoforhold og 95 % CI
	Yderligere tilfælde pr. 1.000 brugere af hormonsubstitutions-behandling

	Kun oralt østrogen*

	50-59
	7
	1,2 (0,6-2,4)
	1 (-3-10)

	Kombineret oralt østrogen-progestogen

	50-59
	4
	2,3 (1,2-4,3)
	5(1-13)



*Undersøgelse af kvinder uden livmoder
Risiko for koronararteriesygdom
· Risikoen for koronararteriesygdom er let forhøjet hos brugere af hormonsubstitutionsbehandling med kombineret østrogen-progestogen i alderen over 60 år (se pkt. 4.4).
Risiko for iskæmisk slagtilfælde

· Anvendelse af behandling kun med østrogen og østrogen+progestogen er forbundet med en op til 1,5 gange forhøjelse af den relative risiko for iskæmisk slagtilfælde. Risikoen for en hjerneblødning er ikke forhøjet under brugen af hormonsubstitutionsbehandling.

· Denne relative risiko er ikke aldersafhængig eller afhængig af behandlingsvarigheden, men da risikoen ved baseline er stærkt aldersafhængig, vil den samlede risiko for slagtilfælde hos kvinder i hormonsubstitutionsbehandling øges med alderen, se pkt. 4.4.
Samlede WHI-undersøgelser– yderligere risiko for iskæmisk slagtilfælde* i løbet af 5 års anvendelse

	Aldersinterval (år)

	Forekomst
pr. 1.000 kvinder i
placeboarmen over 5 år
	Risikoforhold og
95 % CI

	Yderligere tilfælde pr. 1.000
brugere af hormonsubstitutionsbehandling over 5 år

	50-59
	8
	1,3 (1,1; 1,6)
	3 (1-5)


*der blev ikke skelnet mellem iskæmisk slagtilfælde og hjerneblødning.

Andre bivirkninger rapporteret ved østrogen/gestagenbehandling

Østrogenafhængige benigne eller maligne tumorer, f.eks. endometriecancer.

Venøs tromboemboli, f.eks. dyb venetrombose i ben eller bækken og lungeemboli, forekommer hyppigere hos HRT-brugere end hos ikke-brugere. For yderligere information se pkt. 4.3 ”Kontraindikationer” og pkt. 4.4 ”Særlige advarsler og forsigtighedsregler vedrørende brugen”.

Myokardieinfarkt og slagtilfælde (se pkt. 4.4).

Sygdomme i galdeblæren.

Sygdomme i hud og subkutane væv: chloasma, erythema multiforme, erythema  nodosum, vaskulær purpura.

Mulig demens (se pkt. 4.4).

Indberetning af formodede bivirkninger

Når lægemidlet er godkendt, er indberetning af formodede bivirkninger vigtig. Det muliggør løbende overvågning af benefit/risk-forholdet for lægemidlet. Sundhedspersoner anmodes om at indberette alle formodede bivirkninger via:

Lægemiddelstyrelsen

Axel Heides Gade 1

DK-2300 København S

Websted: www.meldenbivirkning.dk
4.9
Overdosering


Overdosering er usandsynlig med denne type formulering.

Symptomer:

Smerter i brysterne eller omfattende produktion af slim fra livmoderhalsen kan tyde på en for høj dosis, men der er ikke indberettet tilfælde af akut overdosering. Overdosering af østrogen kan forårsage kvalme, og der kan forekommebortfaldsblødning.. 
Behandling:


Der findes ingen specifikke antidoter og behandlingen skal være symptomatisk.
4.10
Udlevering


B

5.
FARMAKOLOGISKE EGENSKABER 
5.1
Farmakodynamiske egenskaber


Farmakoterapeutisk klassifikation: Naturlige og semisyntetiske estrogener, usammensatte. ATC-kode: G 03 CA 03.

Det aktive stof i Estradiol ”2care4” er syntetisk 17ß-estradiol. Det er kemisk og biologisk identisk med endogent humant estradiol. Det erstatter tabet af østrogenproduktion hos post-menopausale kvinder, og lindrer menopausale symptomer. Østrogener forebygger reduktion af knoglemassen, der naturligt forekommer hos post-menopausale kvinder og efter ovarieektomi.

Estradiol ”2care4” substituerer den manglende naturlige østrogenproduktion ved at producere østrogen i serumkoncentrationer svarende til nivauet i den midt-follikulære periode hos kvinder i den fertile alder. Estradiol ”2care4” har vist sig at nedsætte symptomer som opstår pga. manglende østrogenproduktion og forebygge osteoporose.

Information fra kliniske studier

Forebyggelse af osteoporosis

Østrogenmangel i menopausen er forbundet med en øget knogleturnover og reduktion af knoglemassen. Østrogeneffekten på knoglemineraltætheden er dosisafhængig. Forebyggelsen synes at være effektiv, så længe behandlingen fortsættes. Efter behandlingsophør vil knoglemassen reduceres med samme hastighed som hos ubehandlede kvinder.

Evidens fra WHI-studiet og metaanalyser viser, at aktuel brug af HRT, østrogen alene eller i kombination med gestagen, hos fortrinsvis raske kvinder, reducerer risikoen for hoftefraktur, hvirvelsammenfald og andre osteoporotiske frakturer. HRT kan også forebygge frakturer hos kvinder med lav knogledensitet og/eller manifest osteoporose, men der er begrænset evidens herfor.

5.2
Farmakokinetiske egenskaber

Absorption

Den perkutane absorption er ca. 10 % af den tilførte dosis. Efter topikal administration absorberes estradiol direkte i systemisk cirkulation og undgår derved first-pass metabolisme i leveren.

Fordeling

Den absorberede mængde af østrogen bindes til subkutant adipost væv og frigives langsomt over adskillige timer herfra til det cirkulerende blod. I serum ses en estradiol-østron ration svarende til niveauet hos fertile kvinder. Farmakokinetisk steady state nås indenfor 3 - 5 dage. Med en daglig dosis på 1,5 mg ses et gennemsnitligt serumniveau på 0,22 – 0,29 nmol/l hos postmenopausale kvinder. 


Biotransformation


Estradiol metaboliseres i leveren til mindre aktive østrogener (østron og østriol). 


Elimination


Disse mindre aktive østrogener udskilles via urinen hovedsageligt som sulfat og glucuronkonjungater.

5.3
Non-kliniske sikkerhedsdata

Estradiols toksicitetsprofil er kendt. Der findes ikke andre relevante, prækliniske data end de, der allerede er nævnt i dette produktresumé.
6.
FARMACEUTISKE OPLYSNINGER
6.1
Hjælpestoffer


Carbomer 980; trolamin; ethanol 96 %; vand, renset.
6.2
Uforligeligheder


Ingen.

6.3
Opbevaringstid


3 år (doseringspumpe).
6.4
Særlige opbevaringsforhold


Dette lægemiddel kræver ingen særlige forholdsregler vedrørende opbevaringen.
6.5
Emballagetype og pakningsstørrelser 

Flaske.
6.6
Regler for bortskaffelse og anden håndtering 

Ingen særlige forholdsregler.
7.
Indehaver af markedsføringstilladelsen

2care4 ApS

Stenhuggervej 12

6710 Esbjerg V

8.
Markedsføringstilladelsesnummer (-NUMRE)

76517
9.
Dato for første markedsføringstilladelse


4. august 2026
10.

